SPRC:กำไรไตรมาส 4/58 ดีตามคาดชูหุ้นปันผลน่าสนใจซื้อเป้า 11.58 บ.
SPRC รายงานกำไรสุทธิไตรมาส 4/58 ที่ 1,846 ล้านบาท พลิกกลับจากขาดทุนสุทธิในไตรมาส 4/57 และไตรมาส 3/58 หากไม่รวมขาดทุนจากสต็อกน้ำมัน 1,991 ล้านบาทและขาดทุนจากอัตราแลกเปลี่ยน 29 ล้านบาท กำไรหลักไตรมาส 4/58 ถือป็นกำไรรายไตรมาสที่สูงที่สุดของปี 2558 ที่ 3,808 ล้านบาท ลดลง 29% เทียบช่วงเดียวกันของปีก่อนแต่เพิ่มขึ้น 58% เทียบไตรมาสก่อนหน้าตัวเลขดังกล่าวเป็นไปตามที่เราคาด
18 ก.พ. 2559

บล.บัวหลวง ระบุในบทวิเคราะห์วันนี้ (18.ก.พ. 58) ว่า บริษัท สตาร์ ปิโตรเลียม รีไฟน์นิ่ง จำกัด (มหาชน)หรือSPRC รายงานกำไรสุทธิไตรมาส 4/58 ที่ 1,846 ล้านบาท พลิกกลับจากขาดทุนสุทธิในไตรมาส 4/57 และไตรมาส 3/58 หากไม่รวมขาดทุนจากสต็อกน้ำมัน 1,991 ล้านบาทและขาดทุนจากอัตราแลกเปลี่ยน 29 ล้านบาท กำไรหลักไตรมาส 4/58 ถือป็นกำไรรายไตรมาสที่สูงที่สุดของปี 2558 ที่ 3,808 ล้านบาท ลดลง 29% เทียบช่วงเดียวกันของปีก่อนแต่เพิ่มขึ้น 58% เทียบไตรมาสก่อนหน้าตัวเลขดังกล่าวเป็นไปตามที่เราคาด
ปัจจัยหลักเบื้องหลังการพลิกกลับของผลประกอบการคือ การขาดทุนจากสต็อกน้ำมันที่ลดลง การได้เครดิตภาษีในไตรมาส 4/57 เทียบกับภาษีจ่ายในไตรมาสนี้ เป็นปัจจัยที่ฉุดให้กำไรหลักหดตัว เทียบช่วงเดียวกันของปีก่อนในแง่การดำเนินงาน อัตราการกลั่นน้ำมันดิบเพิ่มขึ้น 4% เทียบช่วงเดียวกันของปีก่อนและทรงตัว เทียบไตรมาสก่อนหน้าอยู่ที่ 166 KBD ในขณะที่ค่าการกลั่นตลาดขยายตัว 34% เทียบช่วงเดียวกันของปีก่อนและ 58% เทียบไตรมาสก่อนหน้ามาอยู่ที่ 11.8 เหรียญสหรัฐ/บาร์เรลในไตรมาส 4/58 จากส่วนต่างราคาน้ำมันดีเซลที่สูงขึ้นจากช่วงไฮซีซั่นของอุปสงค์และส่วนต่างราคาน้ำมันเบนซินที่ค่อนข้างดีแม้ว่าจะเป็นช่วงโลว์ซีซั่น
ค่าการกลั่นตลาด Singapore benchmark เฉลี่ยในไตรมาส 1/59 จนถึงปัจจุบันยังคงอยู่ในช่วงขาขึ้นจาก 8.0 เหรียญสหรัฐ/บาร์เรล ในไตรมาส 4/58 เป็น 9.3 เหรียญสหรัฐ/บาร์เรล (เพิ่มขึ้น 13% เทียบช่วงเดียวกันของปีก่อนและ 17% เทียบไตรมาสก่อนหน้า) จากส่วนต่างราคาน้ำมันเบนซินที่ยังค่อนข้างสูง หนุนโดยอุปสงค์ที่เติบโตท่ามกลางราคาน้ำมันขายปลีกที่ลดลง โดยตั้งแต่ต้นไตรมาส 1/59 จนถึงปัจจุบัน ส่วนต่างราคาน้ำมันเบนซินทรงตัวในระดับสูงที่ 21.3 เหรียญสหรัฐ/บาร์เรล สูงกว่าค่าเฉลี่ย 5 ปีที่ 14.5 เหรียญดอลลาร์/บาร์เรลสำหรับในช่วงไตรมาสแรก แม้ว่าอยู่ในช่วงโลว์ซีซั่นของอุปสงค์ ในทางกลับกันค่าเฉลี่ยส่วนต่างราคาน้ำมันดีเซลกลับค่อนข้างน่าผิดหวัง โดยลดลงไปอยู่ที่ 9.0 เหรียญสหรัฐ/บาร์เรลตั้งแต่ต้นไตรมาส 1/59 จนถึงปัจจุบัน ซึ่งต่ำกว่าค่าเฉลี่ย 5 ปี ที่ 16.1 เหรียญสหรัฐ/บาร์เรลสำหรับในไตรมาสแรกอยู่มาก แม้ว่าจะเป็นช่วงไฮซีซั่น
หากพิจารณาค่าเฉลี่ยของส่วนต่างราคาน้ำมันตั้งแต่ต้นไตรมาส 1/59 จนถึงปัจจุบัน เราคาดว่าค่าการกลั่นตลาดของ SPRC คาดลดลง 15% ทั้ง เทียบช่วงเดียวกันของปีก่อนและ เทียบไตรมาสก่อนหน้าดังนั้นกำไรหลักในไตรมาส 1/59 คาดอ่อนตัวทั้ง เทียบช่วงเดียวกันของปีก่อนและ เทียบไตรมาสก่อนหน้าอย่างไรก็ตามกำไรหลักไตรมาส 1/59 น่าจะดีที่สุดในกลุ่มโรงกลั่นไทย จากการที่บริษัทมีสัดส่วนการผลิตน้ำมันเบนซินที่สูงที่สุดในกลุ่ม
SPRC ยังคงเป็นหุ้นที่เราชื่นชอบมากที่สุดในกลุ่มโรงกลั่นไทย คาดได้ประโยชน์สูงสุดจากส่วนต่างราคาเบนซินที่สูงขึ้นอย่างมาก, 2) ค่าการกลั่นส่วนเพิ่มจากการใช้น้ำมันดิบในประเทศ, 3) มีอัตราผลตอบแทนจากเงินปันผลสูงที่สุดในกลุ่มโรงกลั่นอาเซียน และ 4) มูลค่าหุ้นที่น่าสนใจ ปัจจุบัน SPRC ซื้อขายกันที่ค่า PER สิ้นปี 2559 ที่เพียง 4.9 เท่า ต่ำกว่าค่าเฉลี่ยของภูมิภาคที่ 8.5 เท่า และกลุ่มโรงกลั่นไทยที่ 7.4 เท่า นอกจากนี้ ราคาหุ้นในปัจจุบัน สะท้อนอัตราผลตอบแทนจากเงินปันผลปี 2559 ที่ 10.2% สูงกว่าค่าเฉลี่ยของภูมิภาคที่ 4.2% และ ค่าเฉลี่ยของกลุ่มโรงกลั่นไทยที่ 4.6%
บริษัทประกาศเงินปันผลจำนวน 0.26 บาทต่อหุ้นสำหรับผลการดำเนินงานในครึ่งหลังของปี 2558 ซึ่งคิดเป็นอัตราผลตอบแทนจากเงินปันผลเฉลี่ยต่อปีที่ 5.9% วันขึ้นเครื่องหมาย XD คือ วันที่ 9 พ.ค. และวันจ่ายเงินปันผล คือ วันที่ 19 พ.ค.